અનેક સામાજિક વિજ્ઞા।નીઓ આસામમાં આવેલા ગેરકાયદે બાંગ્લાદેશી ઇમિગ્રન્ટસના મુદ્દે ચિંતા વ્યક્ત કરે છે. કેટલાંક વર્ષ પહેલાં બહાર પડેલા રિસર્ચ પેપરમાં જણાવ્યા મુજબ, બાંગ્લાદેશમાંથી આસામમાં થતા ગેરકાયદે માઇગ્રેશનને કારણે આસામની પ્રજાની ઓળખ સામે ગંભીર સવાલ ઊભા થયા છે. આ બાબતને કારણે આસામનું સામાજિક, આર્થિક અને રાજકીય વાતાવરણ પ્રભાવિત થવા ઉપરાંત જે વિસ્તારમાં ઇમિગ્રન્ટ્સ મોટી સંખ્યામાં છે ત્યાં કાયદો અને વ્યવસ્થાની સમસ્યાઓ પણ સર્જાય છે. બ્રિટિશર્સ હતા ત્યારથી જ બાંગ્લાદેશીઓનો પ્રવાહ શરૂ થયો હતો અને અનેક કારણોસર આજ સુધી ચાલુ રહ્યો છે. કડક કાયદા અને રાજકીય ઇચ્છાશક્તિના અભાવને કારણે ગેરકાયદે ઇમિગ્રન્ટ્સને હદપાર કરવા મુશ્કેલ બની રહ્યા છે, કારણ કે વિવિધ રાજકીય પક્ષો તેમના મતબેન્ક તરીકે ઉપયોગ કરતા રહે છે. અભ્યાસમાં એવા સંકેત આપવામાં આવ્યા હતા કે તાકીદે જરૂરી પગલાં નહીં લેવાય તો પૂર્વોત્તરનાં સિસ્ટર રાજ્યોની મોટી બહેન આસામ ટૂંંક સમયમાં ભારતના નકશામાંથી ઓળખ ગુમાવી દેશે. આસામમાં થતી રહેતી સામાજિક અને વંશીય હિંસા માટે ગેરકાયદે માઇગ્રેશન તે મોટું કારણ છે, તેથી દેશની સુરક્ષા સામે જોખમરૂપ બની ચૂકેલા ગેરકાયદે ઇમિગ્રન્ટ્સ સામે કડક પગલાં લેવાનો સમય પાકી ગયો છે.’